Diari Oficial de la Generalitat Valenciana


Sumari del DOGV 5079, del 26-08-2005 (2005/9638)

Informació pública del projecte d'urbanització de l'actuació integrada UE 3 AB del pla de reforma interior de millora (PRIM Sector-3 AB).
-----------------------------------------------------------------------------------------------------------------------------------------

### Dades del document

Número de DOGV
:   5079

Data del DOGV
:   26-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9638


Organisme emissor
:   Ajuntament de Rafelcofer

Tipus de document
:   Anunci

Informació pública del projecte d'urbanització de l'actuació integrada UE 3 AB del pla de reforma interior de millora (PRIM Sector-3 AB). [2005/F9638]
  
Per mitjà d'este edicte, es fa públic que l'alcaldessa, en data 19 de juliol de 2005, ha dictat la següent resolució, que en la seua part dispositiva, pel que fa al seu coneixement general diu:
  
«Primer. Sotmetre a informació pública:
  
- El projecte d'urbanització de l'actuació integrada UE 3 AB del pla de reforma interior de millora (PRIM Sector-3 AB), que inclou també l'enllumenat públic, línia subterrània de mitja tensió, línia subterrània de baixa tensió i centre de transformació, el pressupost d'execució per contracta del qual ascendix a 883.095,99 euros.
  
Es tracta d'un projecte d'urbanització redactat d'ofici per este ajuntament i que definix les obres públiques corresponents a la urbanització de la referida unitat d'execució. La dita documentació la van presentar l'arquitecte i l'enginyer tècnic industrial redactors d'esta. La documentació del projecte esmentat està integrada per tots els documents concretats en l'article 140 i següents del Reglament de Planejament de la Comunitat Valenciana.
  
Segon. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als que consten com a titulars de drets afectats per l'actuació proposada.
  
Tercer. El tràmit d'informació pública serà de 20 dies hàbils, que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. Es podran presentar al·legacions durant este període. Tota la documentació tècnica objecte d'informació pública es troba a les oficines d'este ajuntament, ubicades al carrer Major, número 45, en horari de 09.00 fins a les 14.00 hores, de dilluns a divendres, ambdós inclusivament.
  
Quart. Tenint en compte que el pressupost del projecte d'urbanització suposa un increment del que resulta una retaxació de les càrregues inicialment previstes en el programa, es fa expressa menció que tal tràmit d'informació pública comprén la corresponent proposta de retaxació de càrregues a efectes que els interessats puguen formular al·legacions i aportar la documentació que estimen oportunes respecte a esta durant el mateix termini.
  
Cinqué. Atés que com a conseqüència de la retaxació de càrregues es veu afectada la liquidació provisional del projecte de reparcel·lació, es resol sotmetre a informació pública i audiència a interessats durant el termini de 20 dies hàbils, d'acord amb el que disposa l'article 69 de la Llei Reguladora de l'Activitat Urbanística, el projecte de reparcel·lació esmenat de la unitat d'execució única UE-3AB del PRIM Sector 3 AB que en el seu dia es va sotmetre a informació pública per mitjà d'edictes publicats en el Diari Oficial de la Generalitat Valenciana de data 5 de gener de 2005 i en el diari Levante-EMV de 18 de desembre de 2004. S'adjunta com a document número 1 el compte de liquidació provisional.»
  
Contra la present resolució no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic en virtut del que establixen els articles 34, 46.3 i 69 de la Llei Reguladora de l'Activitat Urbanística.